Nikolai Tihhonov

Nikolai Tihhonov (vene keeles Николай Александрович Тихонов; 14. mai (vkj. 1. mai) 1905 Harkov, Harkovi kubermang (tänapäeval Harkiv, Ukraina) – 1. juuni 1997 Petrovo-Dalneje, Moskva oblast) oli Nõukogude Liidu riigitegelane.

Nikolai Tihhonov oli pärit inseneri perekonnast. Rahvuselt oli venelane. Aastatel 1920–1924 õppis ta Jekaterinoslavi (tänapäeval Dnipro) raudteetehnikumis. Seejärel töötas veduri masinisti abina. 1930. aastal lõpetas Dnepropetrovski Metallurgiainstituudi. Töötas V. I. Lenini nimelises Dnepropetrovski Metallurgia ja Toruvaltsimistehases, kus oli insener, alates 1933. aastast tsehhijuhataja asetäitja, alates 1938. aasta jaanuarist tsehhijuhataja ja alates 1940. aasta jaanuarist peainsener. 1940. aasta septembris astus ÜK(b)P-sse. 1941. aasta septembrist kuni 1947. aasta juulini töötas metallurgiatehase direktorina Sverdlovski oblastis Pervouralskis. 1947. aasta juulist kuni 1950. aasta detsembrini oli ta metallurgiatehase direktor Dnepropetrovski oblastis Nikopolis. 1950. aasta detsembrist kuni 1955. aasta septembrini töötas Tihhonov Nõukogude Liidu Mustmetallurgia Ministeeriumi Torutööstuse Peavalitsuse ülemana. 1955. aasta septembrist kuni 1957. aasta maini oli ta Nõukogude Liidu mustmetallurgia ministri asetäitja. 1957. aasta maist kuni 1960. aasta aprillini töötas ta Dnepropetrovski majandusrajooni Rahvamajandusnõukogu esimehena. 1960. aasta aprillist kuni 1963. aasta märtsini oli Tihhonov Nõukogude Liidu Ministrite Nõukogu Riikliku Teaduslik-Majandusliku Nõukogu esimehe asetäitja.Николай Александрович Тихонов Deduhova

1963. aastast kuni 2. oktoobrini 1965 oli Nikolai Tihhonov Nõukogude Liidu Riikliku Plaanikomitee esimehe asetäitja. Ta oli NLKP Keskkomitee liige 31. oktoobrist 1961 kuni 29. märtsini 1966 ja NLKP Keskkomitee Poliitbüroo liige 8. aprillist 1966 kuni 25. aprillini 1989. 2. oktoobrist 1965 kuni 2. septembrini 1976 oli ta Nõukogude Liidu Ministrite Nõukogu esimehe asetäitja ja 2. septembrist 1976 kuni 23. oktoobrini 1980 Nõukogude Liidu Ministrite Nõukogu esimehe esimene asetäitja.Тихонов Николай Александрович praviteli.org

Nikolai Tihhonov oli 23. oktoobrist 1980 kuni 27. septembrini 1985 Nõukogude Liidu Ministrite Nõukogu esimees.Russia rulers.org

 Viited 

Kategooria:Nõukogude Liidu poliitikud
Kategooria:NLKP KK Poliitbüroo liikmed
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Karl Marxi ordeni kavalerid
Kategooria:Üleliidulise tähtsusega personaalpensionärid
Kategooria:Novodevitšje kalmistule maetud
Kategooria:Sündinud 1905
Kategooria:Surnud 1997